Dona'm les entitats que apareixen en el text següent:
Montserrat Vidal-Barraquer i Flaquer (Barcelona, 1902-1992) fou una fotògrafa catalana especialitzada en temes costumistes sobre els treballs del camp i del mar. Va fer fotografia fins als vuitanta anys i va deixar una col·lecció de més de 21.000 negatius.
Fou la neboda de l'arquebisbe de Tarragona, Vidal i Barraquer. Va néixer a Barcelona l'any 1902, i era filla de Rita Flaquer i de Josep Vidal i Barraquer, germà de l'arquebisbe de Tarragona Francesc Vidal i Barraquer.
La seva mare va morir poc després i el seu pare es va casar amb Montserrat Marfà, amb la qual van tenir set fills, quatre nois i tres noies.
Va créixer en un ambient familiar molt interessat en la fotografia i la seva prematura afició per la fotografia, va ser la causa que als deu anys li regalessin la primera càmera que va posseir. Va estudiar fins als 18 anys al col·legi del Sagrat Cor de Barcelona, on la seva tia Paula, germana del pare, era religiosa. Va romandre sempre soltera vivint amb tres germans solters també.
La família va alternar les estades entre la seva casa a Sarrià (Barcelona) i Cambrils, on passaven l'estiu i en temps de recol·lecció de les collites de les seves finques agràries al poble. Era en aquest entorn rural on captava amb les seves càmeres Leica els paisatges dels camps i del mar de Tarragona. Era corrent veure-la anar de passeig a les finques que la família tenia en el terme municipal Cambrils. Tenia predilecció per treballar temes d'aire costumista, com ara les feines agrícoles i de la mar. Més tard, es dedicà sovint a fer fotos de festes populars i folklòriques, concerts i festes d'església. El seu material conté una gran quantitat de fotografies familiars, però en canvi no li agradava gens ser fotografiada.
Montserrat Vidal-Barraquer i Flaquer : persona, Barcelona : Entitat_Geopolítica, Tarragona : Entitat_Geopolítica, Vidal i Barraquer : persona, Rita Flaquer : persona, Josep Vidal i Barraquer : persona, Francesc Vidal i Barraquer : persona, Montserrat Marfà : persona, Paula : persona, Sarrià : Entitat_Geopolítica, Cambrils : Entitat_Geopolítica, Leica : empresa_privada, col·legi del Sagrat Cor : educació